LIETUVOS BANKO VALDYBOS

NUTARIMAS

DĖL Viešojo mokėjimo įstaigų sąrašo tvarkymo taisyklių

2009 m. gruodžio 30 d. Nr. 246

Vilnius

Vadovaudamasi Lietuvos Respublikos Lietuvos banko įstatymo (Žin., 1994, Nr. 99-1957; 2001, Nr. 28-890) 9 straipsniu ir Lietuvos Respublikos mokėjimo įstaigų įstatymo (Žin., 2009, Nr. 153-6887) 12 straipsnio 6 dalimi, Lietuvos banko valdyba nutaria:

Patvirtinti Viešojo mokėjimo įstaigų sąrašo tvarkymo taisykles (pridedamos).

Valdybos pirmininkas	Reinoldijus Šarkinas

PATVIRTINTA

Lietuvos banko valdybos

2009 m. gruodžio 30 d.

nutarimu Nr. 246

VIEŠOJO MOKĖJIMO ĮSTAIGŲ SĄRAŠO TVARKYMO TAISYKLĖS

I. BENDROSIOS NUOSTATOS

1. Viešojo mokėjimo įstaigų sąrašo tvarkymo taisyklės (toliau – Taisyklės) nustato mokėjimo įstaigos ir kredito unijos bei mokėjimo įstaigos filialų ir tarpininkų įtraukimo, atsisakymo įtraukti į viešąjį mokėjimo įstaigų sąrašą ir išbraukimo iš jo pagrindus, viešajame mokėjimo įstaigų sąraše pateikiamus duomenis ir šio sąrašo tvarkymo reikalavimus.

2. Šios Taisyklės taikomos mokėjimo įstaigoms, turinčioms Lietuvos banko išduotą mokėjimo įstaigos licenciją ar mokėjimo įstaigos ribotos veiklos licenciją ir įregistruotoms Juridinių asmenų registre, jų filialams ir tarpininkams (toliau – mokėjimo įstaigos, jų filialai ir tarpininkai) ir kredito unijoms, turinčioms Lietuvos banko išduotą licenciją (toliau, kai Taisyklėse kalbama apie mokėjimo įstaigos licenciją, mokėjimo įstaigos ribotos veiklos licenciją ir kredito unijos licenciją kartu, vartojama sąvoka „licencija“).

3. Taisyklėse vartojamos sąvokos suprantamos taip, kaip jos apibrėžtos Mokėjimo įstaigų įstatyme, Mokėjimų įstatyme ir Kredito unijų įstatyme.

4. Pagal šias Taisykles mokėjimo įstaigų ir kredito unijų Lietuvos bankui pateikiamiems dokumentams ir Lietuvos banko atliekamiems veiksmams taikomi Bendrųjų kredito ir mokėjimo įstaigų prašymų išduoti leidimus pateikimo, nagrinėjimo ir leidimų išdavimo taisyklių, patvirtintų Lietuvos banko valdybos 2004 m. gegužės 6 d. nutarimu Nr. 58 (Žin., 2004, Nr. 80-2878), reikalavimai.

II. MOKĖJIMO ĮSTAIGŲ IR KREDITO UNIJŲ, MOKĖJIMO ĮSTAIGŲ FILIALŲ IR TARPININKŲ ĮTRAUKIMAS Į VIEŠĄJĮ MOKĖJIMO ĮSTAIGŲ SĄRAŠĄ

5. Mokėjimo įstaiga ar kredito unija į viešąjį mokėjimo įstaigų sąrašą įtraukiama pagal licencijai gauti pateiktuose dokumentuose nurodytus duomenis.

6. Mokėjimo įstaiga, įsteigusi filialą Lietuvos Respublikoje, Lietuvos bankui turi pateikti šių Taisyklių 1 priede nurodytą prašymą įtraukti filialą į viešąjį mokėjimo įstaigų sąrašą.

7. Mokėjimo įstaiga, ketinanti teikti mokėjimo paslaugas per tarpininką, Lietuvos bankui turi pateikti šių Taisyklių 2 priede nurodytą prašymą įtraukti tarpininką į viešąjį mokėjimų įstaigų sąrašą.

8. Mokėjimo įstaigos filialas, įsteigtas kitoje valstybėje narėje, ir informacija apie mokėjimo įstaigos mokėjimo paslaugų teikimą neįsteigus filialo kitoje valstybėje narėje į viešąjį mokėjimo įstaigų sąrašą įtraukiamas pagal Teisės teikti mokėjimo paslaugas Lietuvos Respublikoje ir kitose valstybėse narėse įgyvendinimo taisyklių, patvirtintų Lietuvos banko valdybos 2009 m. gruodžio 30 d. nutarimu Nr. 245, 1 ir 2 prieduose nustatytus dokumentus ir duomenis.

9. Į viešąjį mokėjimo įstaigų sąrašą mokėjimo įstaigos ir kredito unijos įtraukiamos per 5 darbo dienas nuo licencijos gavimo ir įregistravimo Juridinių asmenų registre, mokėjimo įstaigos filialai Lietuvos Respublikoje – per 5 darbo dienas nuo šių Taisyklių 6 punkte nurodyto prašymo pateikimo, mokėjimo įstaigų tarpininkai – per 1 mėnesį nuo šių Taisyklių 7 punkte nurodyto prašymo pateikimo, o mokėjimo įstaigų filialai kitose valstybėse narėse ir informacija apie mokėjimo įstaigos mokėjimo paslaugų teikimą neįsteigus filialo – per 1 mėnesį nuo šių Taisyklių 8 punkte nurodytų dokumentų pateikimo.

10. Lietuvos bankas turi teisę atsisakyti įtraukti į viešąjį mokėjimo įstaigų sąrašą mokėjimo įstaigos tarpininkus bei filialus ir informaciją apie mokėjimo įstaigos mokėjimo paslaugų teikimą neįsteigus filialo, jei:

10.1. pateikti dokumentai neatitinka Mokėjimo įstaigų įstatymo, šių Taisyklių ir kitų Lietuvos banko teisės aktų nustatytų reikalavimų, pateikti ne visi teisės aktų nustatyti ar papildomai pareikalauti duomenys arba jie yra neteisingi;

10.2. yra Mokėjimo įstaigų įstatymo 10 straipsnio 7 dalyje ir 16 straipsnio 4 dalyje nustatyti pagrindai neįtraukti mokėjimo įstaigos tarpininko ar filialo į mokėjimo įstaigų sąrašą;

10.3. yra Lietuvos banko sprendimas atsisakyti perduoti informaciją atitinkamos valstybės narės priežiūros institucijai.

11. Lietuvos bankas apie sprendimą neįtraukti į viešąjį mokėjimo įstaigų sąrašą mokėjimo įstaigos tarpininkų, filialų ar informacijos apie mokėjimo įstaigos mokėjimo paslaugų teikimą neįsteigus filialo informuoja mokėjimo įstaigą.

III. MOKĖJIMO ĮSTAIGŲ IR KREDITO UNIJŲ, MOKĖJIMO ĮSTAIGŲ FILIALŲ IR TARPININKŲ IŠBRAUKIMO IŠ VIEŠOJO MOKĖJIMO ĮSTAIGŲ SĄRAŠO PAGRINDAI

12. Mokėjimo įstaiga arba kredito unija išbraukiama iš viešojo mokėjimo įstaigų sąrašo atšaukus jos licenciją.

13. Mokėjimo įstaigos tarpininkai ir filialai išbraukiami iš viešojo mokėjimo įstaigų sąrašo vadovaujantis Mokėjimo įstaigų įstatymo 10 straipsnio 7 dalyje, 16 straipsnio 5 bei 6 dalyse ir 29 straipsnyje nustatytais pagrindais ir apie tai informuojama mokėjimo įstaiga.

IV. VIEŠOJO MOKĖJIMO ĮSTAIGŲ SĄRAŠO DUOMENYS

14. Viešajame mokėjimo įstaigų sąraše nurodomi šie mokėjimo įstaigos duomenys:

14.1. mokėjimo įstaigos pavadinimas;

14.2. juridinio asmens kodas;

14.3. juridinio asmens teisinė forma;

14.4. buveinės adresas, nurodant ir pašto kodą;

14.5. licencijos numeris ir jos išdavimo data;

14.6. kokias mokėjimo paslaugas, nustatytas Mokėjimų įstatymo 5 straipsnyje, suteikia teisę teikti licencija;

14.7. administracijos vadovo (vadovo) vardas, pavardė;

14.8. telefonas, faksas, elektroninis paštas;

14.9. interneto tinklalapio adresas (jei turi);

14.10. mokėjimo įstaigos filialo Lietuvos Respublikoje pavadinimas, adresas, nurodant ir pašto kodą, filialo vadovo vardas, pavardė;

14.11. mokėjimo įstaigos filialo kitoje valstybėje narėje pavadinimas, adresas, nurodant ir pašto kodą, filialo vadovo (vadovų) vardas, pavardė, telefonas ir faksas, interneto tinklalapio adresas (jei turi); kokios mokėjimo paslaugos, nustatytos mokėjimo įstaigos licencijoje, teikiamos;

14.12. valstybės narės pavadinimas, kurioje mokėjimo įstaiga teiks mokėjimo paslaugas neįsteigusi filialo, atsakingo asmens ryšiams palaikyti vardas, pavardė; kokios mokėjimo paslaugos, nustatytos mokėjimo įstaigos licencijoje, teikiamos;

14.13. mokėjimo įstaigos tarpininko tapatybės duomenys (fizinio asmens – vardas, pavardė, gyvenamoji vieta, nurodant ir pašto kodą, o juridinio asmens – pavadinimas, teisinė forma, buveinės adresas, nurodant ir pašto kodą), administracijos vadovo (jei juridinis asmuo) vardas, pavardė, telefonas, faksas, interneto tinklalapio adresas (jei turi); kokios mokėjimo paslaugos, nustatytos mokėjimo įstaigos licencijoje, teikiamos per tarpininką.

15. Viešajame mokėjimo įstaigų sąraše nurodomi šie kredito unijos duomenys:

15.1. kredito unijos pavadinimas;

15.2. adresas, nurodant ir pašto kodą;

15.3. administracijos vadovo vardas, pavardė;

15.4. telefonas, faksas, elektroninis paštas;

15.5. interneto tinklalapio adresas (jei turi).

V. VIEŠOJO MOKĖJIMO ĮSTAIGŲ SĄRAŠO TVARKYMAS

16. Lietuvos bankas viešąjį mokėjimo įstaigų sąrašą tvarko programiniu būdu.

17. Lietuvos bankas mokėjimo įstaigos ir kredito unijos, mokėjimo įstaigos filialų ir tarpininkų duomenis, nurodytus šių Taisyklių 14 ir 15 punktuose, skelbia ir šių duomenų pasikeitimus reguliariai atnaujina Lietuvos banko interneto svetainėje.

18. Jeigu šių Taisyklių 14 ir 15 punktuose nurodyti duomenys, įtraukus mokėjimo įstaigą ir kredito uniją, mokėjimo įstaigos filialus ir tarpininkus į viešąjį mokėjimo įstaigų sąrašą, pasikeičia, mokėjimo įstaiga ar kredito unija pasikeitusius duomenis nedelsdama, bet ne vėliau kaip per 15 dienų nuo jų pasikeitimo dienos privalo pateikti Lietuvos bankui. Mokėjimo įstaiga, informuodama apie tarpininko valdymo organo narių pasikeitimus, pateikia Reikalavimų mokėjimo įstaigos vadovams ir tarpininko valdymo organų nariams ir pranešimo apie mokėjimo įstaigos vadovus pateikimo taisyklių, patvirtintų Lietuvos banko valdybos 2009 m. gruodžio 24 d. nutarimu Nr. 238, 13.4 ir 14.2 punktuose nustatytus dokumentus ir duomenis apie paskirtus (išrinktus) naujus tarpininko valdymo organų narius.

19. Pasikeitusius viešojo mokėjimo įstaigų sąrašo duomenis Lietuvos bankas savo interneto svetainėje atnaujina ne vėliau kaip per 5 darbo dienas nuo visų tinkamai įformintų dokumentų pateikimo arba Lietuvos banko sprendimo priėmimo.

20. Mokėjimo įstaiga ir kredito unija, mokėjimo įstaigos filialai ir tarpininkai iš viešojo mokėjimo įstaigų sąrašo išbraukiami per 5 darbo dienas nuo mokėjimo įstaigos ar kredito unijos prašymo gavimo arba Lietuvos banko sprendimo priėmimo.

_________________

Viešojo mokėjimo įstaigų sąrašo

tvarkymo taisyklių

1 priedas

PRAŠYMAS ĮTRAUKTI MOKĖJIMO ĮSTAIGOS FILIALĄ, ĮSTEIGTĄ LIETUVOS RESPUBLIKOJE, Į VIEŠĄJĮ MOKĖJIMO ĮSTAIGŲ SĄRAŠĄ

I. Prašymo 3.1 punktas pildomas didžiosiomis raidėmis, paliekant tarp žodžių po vieną laisvą langelį.

II. Prašymo 3.2, 4 punktai pildomi kartu pateikiant prašymo priedus.

Prašymą pateikiančios mokėjimo įstaigos pavadinimas (pildoma didžiosiomis raidėmis)

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

INFORMACIJA APIE FILIALĄ

1. Filialo pavadinimas, adresas, nurodant ir pašto kodą

.

.

.

.

.

2. Filialo duomenys ryšiams palaikyti (telefonas, faksas)

.

.

3. Filialo vadovai

3.1. Vadovo vardas, pavardė, pareigos

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

3.2. Filialo vadovo tapatybę patvirtinančio dokumento kopija

Pridedama |_| lapų.

4. Filialo nuostatai

Pridedama |_| lapų.

Užpildymo data |_|_|_|_|_|_|_|_|

_

(Mokėjimo įstaigos vardu prašymą pateikiančio asmens pareigų pavadinimas, parašas, vardas ir pavardė. Jei prašymą pasirašo ne mokėjimo įstaigos administracijos vadovas, pateikiamas ir teisę atstovauti mokėjimo įstaigai patvirtinantis dokumentas)

_________________

Viešojo mokėjimo įstaigų sąrašo

tvarkymo taisyklių

2 priedas

PRAŠYMAS ĮTRAUKTI MOKĖJIMO ĮSTAIGOS TARPININKĄ Į VIEŠĄJĮ MOKĖJIMO ĮSTAIGŲ SĄRAŠĄ

I. Prašymo 1 punktas pildomas didžiosiomis raidėmis, paliekant tarp žodžių po vieną laisvą langelį.

II. Prašymo 9, 11.1–11.6 punktai pildomi kartu pateikiant prašymo priedus.

Prašymą pateikiančios mokėjimo įstaigos pavadinimas (pildoma didžiosiomis raidėmis)

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

I. INFORMACIJA APIE TARPININKĄ

1. Tarpininko vardas, pavardė / pavadinimas

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

2. Tarpininko teisinė forma (jei juridinis asmuo)

.

3. Tarpininko asmens kodas / kodas

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

4. Tarpininko gyvenamoji vieta / buveinės adresas, nurodant ir pašto kodą (Jei tarpininko gyvenamoji vieta / buveinės adresas yra kitoje valstybėje narėje, – nurodomas valstybės narės pavadinimas)

.

.

.

5. Tarpininko duomenys ryšiams palaikyti (telefonas, faksas, elektroninis paštas)

.

.

.

6. Tarpininko interneto tinklalapio adresas (jei turi)

.

7. Kiti prekiniai pavadinimai (jei yra / bus vartojami, teikiant mokėjimo paslaugas)

.

.

.

II. INFORMACIJA APIE PLANUOJAMAS TEIKTI MOKĖJIMO PASLAUGAS IR JŲ TEIKIMO VIETĄ

8. Planuojamos teikti mokėjimo paslaugos per tarpininką

8.1. paslaugos, kuriomis sudaromos sąlygos grynuosius pinigus įmokėti į mokėjimo sąskaitą, ir visos su mokėjimo sąskaitos tvarkymu susijusios operacijos

taip |_|

8.2. paslaugos, kuriomis sudaromos sąlygos grynuosius pinigus išimti iš mokėjimo sąskaitos, ir visos su mokėjimo sąskaitos tvarkymu susijusios operacijos

taip |_|

8.3. mokėjimo operacijos, įskaitant lėšų, esančių mokėjimo sąskaitoje, atidarytoje mokėjimo paslaugų vartotojo mokėjimo paslaugų teikėjo arba kito mokėjimo paslaugų teikėjo įstaigoje, pervedimą: tiesioginio debeto pervedimai, įskaitant vienkartinius tiesioginio debeto pervedimus, mokėjimo operacijos naudojantis mokėjimo kortele arba panašia priemone ir (arba) kredito pervedimai, įskaitant periodinius pervedimus

taip |_|

8.4. mokėjimo operacijos, kai mokėjimo paslaugų vartotojui lėšos suteiktos pagal kredito liniją: tiesioginio debeto pervedimai, įskaitant vienkartinius tiesioginio debeto pervedimus, mokėjimo operacijos naudojantis mokėjimo kortele arba panašia priemone ir (arba) kredito pervedimai, įskaitant periodinius pervedimus

taip |_|

8.5. mokėjimo priemonių išleidimas ir (arba) priėmimas

taip |_|

8.6. piniginės perlaidos

taip |_|

8.7. mokėjimo operacijos, kai mokėtojo sutikimas vykdyti mokėjimo operaciją duodamas naudojant telekomunikacijų galinį įrenginį, skaitmeninį ar informacinių technologijų įrenginį ir mokėjimas atliekamas telekomunikacijų, informacinių technologijų sistemos arba tinklo operatoriui, kuris yra tik tarpininkas tarp prekių tiekėjo ar paslaugų teikėjo ir mokėjimo paslaugų vartotojo

taip |_|

9. Ar ketinate teikti su mokėjimo paslaugomis, nurodytomis Mokėjimų įstatymo 5 straipsnio 4, 5, 7 punktuose, susijusias paskolas? (Jei 9 punktas pažymėtas „taip“, pridedamas detalus tokios veiklos aprašymas)

taip |_|

Pridedama |_| lapų.

10. Data, kada mokėjimo įstaiga planuoja teikti mokėjimo paslaugas per tarpininką

|_|_|_|_|_|_|_|_|

III. REIKALAVIMAI TARPININKUI

11. Tarpininko organizacinė struktūra

11.1. Tarpininko valdymo ir organizacinės struktūros aprašymas (atskleidžiami darbuotojų funkciniai ir teisiniai atskaitomybės ryšiai tarpininko vadovams, tarpininko sąsaja su mokėjimo įstaigos organizacine struktūra)

Pridedama |_| lapų.

11.2. Ar planuojate veiklos funkcijų perdavimą kitiems asmenims? (Jei „taip“, pateikiamas planuojamo veiklos funkcijų perdavimo kitiems asmenims aprašymas)

Pridedama |_| lapų.

11.3. Tarpininko dalyvavimo (ketinimo dalyvauti) mokėjimo sistemose detalus aprašymas

Pridedama |_| lapų.

11.4. Vidaus kontrolės procedūrų, kurias tarpininkas naudos, kad užtikrintų Pinigų plovimo ir teroristų finansavimo prevencijos įstatyme (jei tarpininkas bus registruotas Lietuvos Respublikoje), kitos valstybės narės įstatymuose, įgyvendinančiuose 2005 m. spalio 26 d. Europos Parlamento ir Tarybos direktyvą 2005/60/EB dėl finansų sistemos apsaugos nuo jos panaudojimo pinigų plovimui ir teroristų finansavimui (jei tarpininkas bus registruotas kitoje valstybėje narėje), ir 2006 m. lapkričio 15 d. Europos Parlamento ir Tarybos reglamente (EB) Nr. 1781/2006 dėl mokėtojo informacijos, pateikiamos pervedant lėšas, nustatytų reikalavimų vykdymą, aprašymas

Pridedama |_| lapų.

11.5. Tarpininko vidaus kontrolės sistemos ir jos sąsajos su mokėjimo įstaigos vidaus kontrolės sistema detalus aprašymas

Pridedama |_| lapų.

11.6. Pateikiami Reikalavimų mokėjimo įstaigos vadovams ir tarpininko valdymo organų nariams ir pranešimo apie mokėjimo įstaigos vadovus pateikimo taisyklių, patvirtintų Lietuvos banko valdybos 2009 m. gruodžio 24 d. nutarimu Nr. 238, 13.4 ir 14.2 punktuose nustatyti dokumentai ir duomenys apie tarpininko valdymo organų narius

Pridedama |_| lapų.

Užpildymo data |_|_|_|_|_|_|_|_|

_

(Mokėjimo įstaigos vardu prašymą pateikiančio asmens pareigų pavadinimas, parašas, vardas ir pavardė. Jei prašymą pasirašo ne mokėjimo įstaigos administracijos vadovas, pateikiamas ir teisę atstovauti mokėjimo įstaigai patvirtinantis dokumentas)

_________________